OzLabs/hebrew-wiki-articles huggingface dataset:
נבחרת בולגריה בכדורסל

נבחרת בולגריה בכדורסל לגברים מייצגת את בולגריה מאז 1935. 

נבחרת כדורסל זו נחשבה מתחילת שנות ה-40 לאחת הנבחרות הטובות באירופה כשהעפילה דרך קבע לאליפויות אירופה. הישג השיא שלה באליפות אירופה היה המקום שני כשאירחה את התחרות בשנת 1957. משנות ה-90 מעמדה דעך בעקבות הצטרפות נבחרות חדשות להתאחדות האירופית בעקבות פירוק יוגוסלביה וברית המועצות.

בספטמבר 2008 מונה פיני גרשון למאמנה של הנבחרת. לאחר כחודשיים העלה אותה לאליפות אירופה. כשניצח נבחרות ענק בדמותן של איטליה וסרביה. באליפות עצמה הפסידה בולגריה בכל משחקיה וסיימה במקום האחרון בבית.

== כל האולימפיאדות ==
{| class="wikitable" style="text-align: center;;"
!colspan=5|כדורסל במשחקים האולימפיים
|-
|שנה
|מיקום
|משחקים
|ניצחונות
|הפסדים
|-
| 1936|| colspan="4" rowspan="2" |לא נרשמה
|-
| 1948
|-
| 1952||מקום שביעי||10||5||5
|-
| 1956||מקום חמישי||8||5||3
|-
| 1960||מקום 16||6||1||5
|-
| 1964|| colspan="4" |לא העפילה
|-
| 1968||מקום עשירי||9||4||5
|-
| 1972|| colspan="4" rowspan="4" |לא העפילה
|-
| 1976
|-
| 1980
|-
| 1984
|-
| 1988|| colspan="4" |לא נרשמה
|-
| 1992|| colspan="4" rowspan="9" |לא העפילה
|-
| 1996
|-
| 2000
|-
| 2004
|-
| 2008
|-
| 2012
|-
| 2016
|-
| 2020
|-
| 2024
|-
| 2028
|
|
|
|
|-
|סך הכל
|4 הופעות||33||15||18
|}
== כל אליפויות העולם ==
{| class="wikitable" style="text-align: center;;"
!colspan=5|אליפות העולם בכדורסל
|-
|שנה
|מיקום
|משחקים
|ניצחונות
|הפסדים
|-
| 1950|| colspan="4" |לא נרשמה
|-
| 1954|| colspan="4" |לא העפילה
|-
| 1959||מקום שביעי||9||5||4
|-
| 1963|| colspan="4" rowspan="16" |לא העפילה
|-
| 1967
|-
| 1970
|-
| 1974
|-
| 1978
|-
| 1982
|-
| 1986
|-
| 1990
|-
| 1994
|-
| 1998
|-
| 2002
|-
| 2006
|-
| 2010
|-
| 2014
|-
| 2019
|-
| 2023
|-
| 2027
|
|
|
|
|-
|סך הכל||הופעה אחת||9||5||4
|}
== כל אליפויות אירופה ==
{| class="wikitable" style="text-align: center;;"
!colspan=5|אליפות אירופה בכדורסל
|-
|שנה
|מיקום
|משחקים
|ניצחונות
|הפסדים
|-
| 1935||מקום שמיני||4||1||3
|-
| 1937|| colspan="4" rowspan="3" |לא נרשמה
|-
| 1939
|-
| 1946
|-
| 1947||מקום שמיני||6||1||5
|-
| 1949|| colspan="4" |לא נרשמה
|-
| 1951||מקום רביעי||8||5||3
|-
| 1953||מקום תשיעי||9||8||1
|-
| 1955||מקום רביעי||10||6||4
|-bgcolor=silver
| 1957||מקום שני||10||9||1
|-
| 1959||מקום חמישי||8||5||3
|-bgcolor=cc9966
| 1961||מקום שלישי||8||6||2
|-
| 1963||מקום חמישי||9||7||2
|-
| 1965||מקום חמישי||9||6||3
|-
| 1967||מקום רביעי||9||4||5
|-
| 1969||מקום שביעי||7||4|||3
|-
| 1971||מקום שישי||7||4||3
|-
| 1973||מקום שישי||7||3||4
|-
| 1975||מקום חמישי||7||3||4
|-
| 1977||מקום שישי||7||4||3
|-
| 1979||מקום 11||7||1||6
|-
| 1981|| colspan="4" rowspan="2" |לא העפילה
|-
| 1983
|-
| 1985||מקום שמיני||8||3||5
|-
| 1987|| colspan="4" |לא העפילה
|-
| 1989||מקום שביעי||5||1||4
|-
| 1991||מקום שמיני||5||0||5
|-
| 1993||מקום 16||3||0||3
|-
| 1995|| colspan="4" rowspan="5" |לא העפילה
|-
| 1997
|-
| 1999
|-
| 2001
|-
| 2003
|-
| 2005||מקום 13||3||0||3
|-
| 2007|| colspan="4" |לא העפילה
|-
| 2009||מקום 16||3||0||3
|-
| 2011||מקום 14||5||2||3
|-
| 2013|| colspan="4" rowspan="3" |לא העפילה
|-
| 2015
|-
| 2017
|-
| 2022||מקום 20||5||1||4
|-
| 2025||||||||
|-
|סך הכל||25 הופעות||169||84||85
|}

==קישורים חיצוניים==

* 

==הערות שוליים==

בולגריה
קטגוריה:בולגריה: כדורסל
כדורסל
קו פי פי

קו פּי פּי (בתאית: หมู่เกาะพีพี) הם ארכיפלג איים בים אנדמן הממוקמים בתאילנד בין האי פוקט ליבשה ושייכים מנהלתית למחוז קראבי. האיים הם ממוקדי התיירות המרכזיים של תאילנד.

== רקע ==
השם פי פי הוא במקור מן השפה המלזית, בה נקרא האי "פאולו פי או פי", שמשמעו עץ המנגרובים.

פי פי ליי
האי הגדול בקבוצת האיים, והיחיד המיושב, הוא פי פי דון. האי השני בגודלו הוא פי פי לה. מלבדם בקבוצה מספר איים נוספים קטנים לא מיושבים: בידה נוק, בידה נוי ואי הבמבוק. נופיו של פי פי דון מאופיינים במצוקי גיר תלולים, מפרצים, חופי חול ועצי דקל.

בסוף שנות ה-40 הגיעו לפי פי דון דייגים מוסלמים שהיו המתיישבים הראשונים באי. בימינו מהווים מוסלמים כ-80% מהאוכלוסייה הקבועה של האי (מבלי להכליל את העובדים הזמניים הרבים והתיירים).

האיים התפרסמו בקנה מידה עולמי עם צאת הסרט "החוף" בכיכובו של לאונרדו דיקפריו, בשנת 2000, שצולם בפי פי לה. האיים הפכו בשנים אלו למוקד תיירותי, ובאי המרכזי פי פי דון נבנו עשרות מלונות, בתי הארחה, מסעדות ושירותי נופש ימי, כגון צלילה ושיט.

רעידת האדמה באוקיינוס ההודי פגעה קשות באיים, הרסה את מרבית המבנים שבאי פי פי דון והותירה אחריה כ-700 הרוגים, ביניהם תיירים רבים. בתוך מספר שנים שוקם רוב האי מחדש.

ניתן להגיע לאי במעבורת של כשעתיים מפוקט ומהעיר קראבי. אין באי תנועת מכוניות כלל; הסיבה לכך היא שבכפר עצמו המדרכות צרות וצפופות ושאר האי הררי ובלתי נגיש. 15 קטנועים עם סירות צד משמשים את צורכי השלטון המקומי. תושבי המקום מרבים להשתמש באופניים.

==קישורים חיצוניים==

קטגוריה:איים באוקיינוס ההודי
קטגוריה:תאילנד: איים
קטגוריה:אזורים ללא מכוניות
דיאור פישר

דיאור פישר (באנגלית: D'or Fischer; נולד ב-12 באוקטובר 1981 בפילדלפיה, פנסילבניה) הוא כדורסלן עבר אמריקאי-ישראלי המשמש כיום כמאמן הפיתוח ועוזר הווידאו בקבוצת ניו אורלינס פליקנס מליגת ה-NBA.

== קריירה ==
נולד וגדל בפילדלפיה, פנסילבניה, ארצות הברית. פישר שיחק בליגת המכללות במדי אוניברסיטת נורת'ווסטרן ולאחר מכן במדי אוניברסיטת מערב וירג'יניה. לאחר שש עונות החל את הקריירה המקצועית שלו בקבוצת ה-NBDL רואנוק דאזל.

לאחר עונה אחת עזב את ארצות הברית ועבר לשחק באירופה, שם שיחק במועדונים אנוויל ולוצלאווק הפולני (עונת 2005/06), אולדנבורג הגרמני (עונת 2006/07) וברי הבלגי (עונת 2007/08). במועדון הבלגי הציג יכולת טובה והעמיד ממוצעים של 14.4 נקודות וכ-11 ריבאונדים בממוצע למשחק. בזכות יכולת זו נכלל פישר בסיום העונה בחמישיית העונה.

באוגוסט 2008 חתם פישר במועדון הכדורסל הישראלי מכבי תל אביב. הוא היה מהמצטיינים בקבוצתו בליגת העל וביורוליג בעונת 2008/09, וסייע לה לזכות באליפות ישראל ולהעפיל לשלב הבתים השני של היורוליג, הטופ 16. ב-2 במרץ 2009 היה פישר מעורב בקטטה במועדון בתל אביב ונפצע בפניו. הוא אושפז ונותח בבית החולים איכילוב ונעדר ממשחקי הקבוצה למשך כחודש.

בתום העונה יצא פישר למחנות של קבוצות מליגת ה-NBA, אך לא סיכם בקבוצה כלשהי והחליט להישאר שנה נוספת במכבי.

ב-20 ביוני 2010 חתם פישר במועדון הכדורסל הספרדי ריאל מדריד. הוא היה שותף להעפלתה של ריאל לפיינל פור של היורוליג, שם הודחה על ידי קבוצתו הקודמת, מכבי תל אביב, בחצי הגמר. בתום עונת 2010/11 הצטרף פישר לקבוצת בילבאו באסקט. בעונת 2012/13 חתם בוושינגטון ויזארדס אך חוזהו נחתך לפני תחילת העונה, וב-24 בנובמבר חתם בקבוצת במברג מגרמניה.

ביולי 2014 קיבל אזרחות ישראלית, ולאחר מכן הצטרף לנבחרת ישראל. מכבי תל אביב והפועל ירושלים ניסו לצרפו אך דרישותיו הכספיות הגבוהות גרמו לחתימתו באוניקס קאזאן.

בקיץ 2015 שוחרר פישר מקאזאן והצטרף לשורותיה של הפועל ירושלים.

ב-25 במרץ 2016 שוחרר מהפועל ירושלים לאחר שביקש להשתחרר מסיבות אישיות.

בינואר 2017 חתם לחודש בקבוצת קפטנס ארסיבו מפוארטו ריקו. לאחר סיום חוזהו חתם בקבוצת ולמירה מלטביה.

באוגוסט 2017 חתם בשיגה לייקסטארס מהליגה היפנית.

ב-10 בפברואר 2019 חתם פישר בקבוצת בני הרצליה.
ב-11 בדצמבר 2019 חתם פישר בקבוצת אליצור "איתו" אשקלון.

בעקבות הקורונה נאלץ לחזור למשפחתו ופרש מכדורסל פעיל, לאחריו מונה למאמן בקבוצת ניו אורלינס בליגה הקיץ, לאחר שקיבל הצעה להמשיך בניו אורלינס הסכים לכך והוא משמש כמאמן בקבוצה.

== חיים אישיים ==
ב-2014 קיבל פישר האמריקאי אזרחות ישראלית לאחר שהתחתן עם ישראלית, בזמן תקופתו במכבי תל אביב.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני רואנוק דאזל
קטגוריה:כדורסלני אוניברסיטת וירג'יניה המערבית
קטגוריה:כדורסלני מכבי תל אביב
קטגוריה:כדורסלני ריאל מדריד
קטגוריה:כדורסלני הפועל ירושלים
קטגוריה:כדורסלני נבחרת ישראל
קטגוריה:כדורסלני אוניקס קאזאן
קטגוריה:כדורסלני בילבאו באסקט
קטגוריה:כדורסלני אולדנבורג
קטגוריה:כדורסלני בי.סי. דונצק
קטגוריה:פנסילבניה: כדורסלנים
קטגוריה:כדורסלני אליצור "איתו" אשקלון
קטגוריה:ישראלים שנולדו ב-1981
משטח ורונזה

בגאומטריה אלגברית, משטח ורונזה הוא יריעה אלגברית דו-ממדית במרחב הפרוייטיבי ה-5-ממדי <math>\ \mathbb{P}^5</math>. המשטח מהווה שיכון ריבועי של המישור הפרויקטיבי <math>\ \mathbb{P}^2</math> ב- <math>\ \mathbb{P}^5</math>. משטח זה קרוי על-שם ג'וזפה ורונזה (1854-1917). את משטח ורונזה אפשר לשכן גם ב- <math>\ \mathbb{P}^4</math>, באמצעות הטלה מנקודה גנרית של <math>\ \mathbb{P}^5</math>. ההטלה הבאה, מנקודה גנרית של <math>\ \mathbb{P}^4</math> ל- <math>\ \mathbb{P}^3</math>, קרויה משטח שטיינר. 

== הגדרה ==

משטח ורונזה הוא תמונת ההעתקה <math>\ s : \mathbb{P}^2 \to \mathbb{P}^5</math>, המוגדרת לפי העתקת ורונזה <math>\ s(x:y:z) = (x^2:y^2:z^2:yz:xz:xy)</math>, כאשר <math>\ (x:y:z)</math> הן קואורדינטות הומוגניות של המרחב הראשון. התמונה מוגדרת גם באמצעות המשוואות <math>\ \{(x_0:x_1:x_2:x_3:x_4:x_5) \,:\, x_0x_1 = x_5^2, \, x_2x_5=x_3x_4,\, x_4x_5=x_0x_3\}</math>.

== יריעות ורונזה ==

לכל n ו- d, אפשר להגדיר שיכון <math>\ \mathbb{P}^n \to \mathbb{P}^m</math>, כאשר <math>\ m +1 = {n+d \choose d}</math> הוא המקדם הבינומי הסופר את המונומים מדרגה d ב- n משתנים, וההעתקה מוגדרת על ידי:
<math>\phi(x_0:x_1:\dots:x_n) = (M_0(x_0,\dots,x_n),M_1(x_0,\dots,x_n),\dots,M_m(x_0,\dots,x_n))</math> כאשר ה-<math>\,M_i</math> הם אוסף כל המונומים מדרגה d ב-n משתנים.
תמונת השיכון <math>\,\phi</math> היא יריעת ורונזה. אפשר להוכיח שהיא קבוצה סגורה אי-פריקה, ולכן יריעה פרויקטיבית (משטח ורונזה הוא היריעה המתקבלת עבור d=2 ו-n=2).

בניסוח אחר, שאינו תלוי בקואורדינטות, מדובר בהעתקת החזקה הסימטרית, <math>\ \nu_d: \mathbb{P}V \to \mathbb{P}(\rm{Sym}^d V)</math>, כאשר V הוא מרחב וקטורי מממד n. 

ניתן להראות כי כל יריעה פרויקטיבית היא חיתוך של יריעת ורונזה ויריעה ליניארית.

==קישורים חיצוניים==
* 

קטגוריה:גאומטריה אלגברית
קריל צפוני

קריל צפוני (שם מדעי: Meganyctiphanes norvegica) הוא מין של סרטן ממשפחת ה-Euphausiidae, הנפוץ בצפון האוקיינוס האטלנטי ובאוקיינוס הדרומי. הוא מהווה חלק גדול מהזואופלנקטון. הקריל הצפוני נאכל על ידי לווייתנאים, דגים ועופות.

==קישורים חיצוניים==

* [http://www.ecoscope.com/meganyct.htm קריל צפוני] באתר ecoscope

קטגוריה:קרילאים
קטגוריה:פרוקי רגליים יחידים בסוגם
קטגוריה:בעלי חיים שתוארו ב-1857
תנוחה (הרלדיקה)

התנוחה ההרלדית היא התנוחה בה חיה הרלדית מצוירת בה כתומכת של שלט אצולה, כחלק מן הציצה או כחלק מהמגן. המונח מגן או זקוף משמש על מנת לשנות את כל אחת מהתנוחות. רוב התנוחות מתארות חיה בעלת ארבע רגלים.

==פסיעה==
[[גריפון פוסע]]
פסיעה (<small>צרפתית עתיקה:</small> Passant) היא התנוחה בה מתוארת החיה כצועדת ומביטה לכיוונו הדקסטרי של המגן, כפה הימנית מורמת. פסיעה והגנה (Passant guardant) היא וריאציה של התנוחה בה מתוארת החיה כמביטה החוצה מן המגן (על הצופה).

==הזדקפות==
[[דב מזדקף]]
הזדקפות (<small>צרפתית עתיקה:</small> Rampant) היא תנוחה בה מצוירת החיה מזדקפת על רגליה האחוריות. החיה עומדת על רגלה האחורית השמאלית ורגליה הקדמיות מורמות - הימנית מעל השמאלית. הזדקפות והגנה (Rampant guardant) היא וריאציה של התנוחה בה מתוארת החיה כמביטה החוצה מן המגן (על הצופה). ההזדקפות היא התנוחה הטיפוסית ביותר לתומכים.

==ישיבה==
זוג קופים יושבים כתומכים למגן
ישיבה (<small>צרפתית תיכונה:</small> Sejant, Sejeant או Seiant) היא תנוחה החיה ישובה על אחוריה, רגליה הקדמיות לפנים וראשה זקוף. חיה ישובה מביטה בדרך כלל לסיניסטר. 
ישיבה זקופה (Sejant erect) היא וריאציה לתנוחה בה כפות הקדמיות של החיה מורמות מעלה. רגליהן הקדמיות של בהמות בעלות פרסות מונפות בהנפה כפופה בעוד שחיות אחרות מניפות אותן ישר. 
ישיבה והגנה (Sejant guardant) היא וריאציה לתנוחה בה ראשה של החיה מופנה החוצה.

==נפילה==
זוג לווייתנים נופלים כתומכים למגן
נפילה (<small>לטינית:</small> Cadēns) היא תנוחה בה מצוירת החיה כהפוכה בייחוד כאשר היא תומכת במגן. לווייתנים, דולפינים ושאר מני דגה מצוירים בדרך כלל בתנוחה זו.

==רביצה==
זוג צבאים רובצים כתומכים למגן
רביצה (<small>צרפתית עתיקה:</small> Couchant) היא תנוחה בה מצוירת החיה כרובצת או שוכבת על ארבע רגליה כאשר ראשה זקוף. 

רביצה והגנה (Sejant couchant) היא וריאציה לתנוחה בה ראשה של החיה מופנה אל חוץ השלט.

==שינה==
שינה (<small>צרפתית עתיקה:</small> Dormant) היא תנוחה בה מצוירת החיה כשוכבת על ארבע רגליה וראשה למטה, לעיתים (אך לא תמיד) עיניה סגורות.

==קפיצה==
דב שחור קופץ
(<small>לטינית:</small> Saliēns) היא תנוחה בה מצוירת החיה מוטה בזווית של 45° או פחות. בעוד רגלה הימנית מורמת מעט מעל השמאלית ושתי רגליה האחוריות נטועות בקרקע. 
קפיצה והגנה (Salient guardant) היא וריאציה לתנוחה בה מצוירת החיה כאשר ראשה מופנה אל מחוץ לשלט.

==עמידה==
עמידה (<small>צרפתית עתיקה:</small> Statant) היא תנוחה בה מצוירת החיה עומדת על שתי רגליה האחוריות. יונקים בעלי פרסות מצוירים בפרופיל כאשר רגליהן הקדמיות צמודות ורגליהן האחוריות בנפרד (הימנית מעט קדימה מן השמאלית). בחיות מסוימות כגון דובים המונח מתייחס לתנוחה זקופה, דו רגלית. עמידה והגנה (Statant guardant) היא וריאציה לתנוחה בה מצוירת החיה כאשר ראשה מביט אל מחוץ לשלט. לכל האייליים והאנטילופות תנוחה זו מכונה מבט (At gaze) עקב שכיחותה.

==קטיעה==
100px
קטיעה (Couped) היא תנוחה בה מופיע ראשה של החיה בפרופיל, קטיעה והגנה (Couped Guardant). לראש הקטוע מחובר גם צווארה של החיה אך לראש הקטוע השומר לא. המונח "קטוע" יכול לשמש כל חלק בגוף החיה, אך ללא אזכור שמו של האבר הכוונה היא לראשה.

==קישורים חיצוניים==

קטגוריה:הרלדיקה
גולס (הרלדיקה)

100px
בהרלדיקה, גולס (באנגלית:Gules מצרפתית:Gueules- במובן "אדום") הוא טינקטורת אדום. היא שייכת לקבוצת הטינקטורות הכהות, ה"צבעים", והיא מצוירת על פי רוב כצבע אדום. בגילוף ובחריטה האזורים הצבועים בגולס מיוצגים בפסים אנכיים או לחלופין מסומנים בסימון .gu.

המונח לקוח מן המילה הצרפתית העתיקה Goules או Gueules ומשמעותן "גרונות" או התייחסות ללועו של בעל חיים אשר נצבעו בצבע אדום.

בהרלדיקה הפולנית הגולס היא הטינקטורה האופיינית לצביעתם של שדות. במהלך המאה ה-16 כמעט מחצית שלטי האצולה של אצילי פולין היו צבועים גולס עם מטען אחד או יותר אשר נצבעו גם כן גולס.

==ייצוגים נוספים==

הגולס מייצג גם:
* באבני החן - את אבן האודם
* בגופים השמימיים - את מאדים

==קישורים חיצוניים==

קטגוריה:טינקטורות
ארנו אמורי

איור דמיוני של אמורי, מהמחצית השנייה של המאה ה-13.
ארנו אמורי (לטינית: Arnaldus Amalricus, קטלאנית: Arnau Amalric, צרפתית: Arnaud Amaury; ? – 29 בספטמבר 1225) היה נזיר ציסטרציאני קטלאני במוצאו. כיהן כאב מנזר פובלה בין 1196 ל-1198, בתפקיד זהה בגראן סלב בין 1198 ל-1202 ולאחר מכן אב מנזר סיטו, הדרגה הגבוהה ביותר במסדר הציסטרסיאני. מ-1204 היה שליח האפיפיור, יחד עם פטרוס מקאסטלנו, למאבק במינות הקתרית ואינקוויזיטור. עמד בראש מסע הצלב האלביגנזי בתקופתו הראשונה וב-1212 קודם לארכיבישוף נרבון.

השלב הראשון של מסע הצלב האלביגנזי, שהתחיל ב-1209, נקרא גם "מסע הצלב של הברונים". מלך צרפת, דוכס בורגונדי ומספר רוזנים נוספים שהאפיפיור הציע להם לעמוד בראש מסע הצלב, סירבו; יתר המשתתפים ברונים שווי דרגה, ולכן הפיקוד הוטל על אמורי.

הצלבנים כיתרו את העיר בזייה והטילו עליה מצור ולאחר ניסיון הימלטות כושל של התושבים כבשו את העיר וטבחו בתושביה. למרות שבין תושבי העיר היה ידוע על קיומם של 500 קתרים בלבד, כל תושבי העיר נטבחו. על פי הסופר צזאריוס מהייסטרבאך, אחד מראשי צבא הצלבנים שאל את אמורי איך יוכל להבדיל בין הקתרים ובין תושבי העיר הקתולים; שליח האפיפיור השיב: "Caedite eos. Novit enim Dominus qui sunt eius" (הרגו אותם, וְיֹדַ֨ע ה' אֶת־אֲשֶׁר־ל֛וֹ). בצד הצלבני היה גם אח ציסטרסיאני בשם פייר דה וו דה סֶרנֶה שכעבור עשר שנים כתב את ההיסטוריה של המערכה האלביגנזית. שליח האפיפיור דיווח לרומא כי 20,000 מתו, מספר מוגזם שהיה לכל הפחות כפול מכלל האוכלוסייה; חוקרים מודרניים מתקשים להעריך את האבדות, אך בהינתן העובדה שבזייה המשיכה לתפקד כמרכז סחר, אומדים אותן בין כמה מאות לכמה אלפים. הידיעות על הטבח נפוצו במהירות רבה ותושביהם של יישובים רבים נבעתו והחליטו לקבל מחדש את עול הכנסייה.

לאחר מכן כבשו הצלבנים את קרקסון. הציר האפיפיורי הציע לשווא את הפיקוד העליון על המסע לכמה אצילים בכירים, שסירבו בזה אחר זה, ולבסוף קיבל את התפקיד סימון הרביעי דה מונפור, הזוטר יחסית. לאחר מכן דחף אמורי לנידויו מחדש של רמון השישי, רוזן טולוז, בו ראה פטרון ומגן לכופרים. הוא הצליח לעכב את הדיון בעניינו ולשכנע את מלך אראגון להכיר במונפור כווסאל שלו, וכך ביצר את הישגי מסע הצלב. ב-1212 עזב את הזירה לטובת כהונתו כארכיבישוף נרבון, וכמעט מיד יצא לספרד כדי להשתתף ברקונקיסטה. הוא נכח בניצחון הנוצרי הגדול בלאס נוואס דה טולוזה. ב-1213 כתב לו האפיפיור אינוקנטיוס השלישי מכתב חריף בו הורה על הפסקת מסע הצלב האלביגנזי, שהפך למלחמת כיבוש לשמה. אמורי עשה כמיטב יכולתו כדי לסכל את כוונות השלום של הכס הקדוש, וזה הורה על הדחתו מתפקידו כשליח ושיגר למקום את פטרוס מבנוונטו. לבסוף מאס גם הוא במונפור, שינה לחלוטין את טעמו ונעשה לתומך של רמון השישי. הוא אף ליווה אותו לוועידת לטראנו הרביעית. הממסד הכנסייתי הצליח בינתיים להעביר את האפיפיור לצדד במונפור, וכל תאריו של רוזן טולוז נשללו בהצבעה. בשנותיו האחרונות ניסה לשווא לשכנע את הונוריוס השלישי להחזיר לו את רוזנותו. הוא מת במנזר פונפרואד, סמוך לנרבון.

==קישורים חיצוניים==

== הערות שוליים ==

קטגוריה:אנשי דת נוצרים
קטגוריה:אנשי דת בימי הביניים
קטגוריה:מסע הצלב האלביגנזי
קטגוריה:נרבון: אישים
קטגוריה:ילידי 1160
קטגוריה:נפטרים ב-1225
ור (הרלדיקה)

100px
בהרלדיקה, ור (מצרפתית: Vert, ירוק) הוא טינקטורת ירוק. היא שייכת לקבוצת הטינקטורות הכהות, ה"צבעים", והיא מצוירת על פי רוב כצבע ירוק. בגילוף ובחריטה האזורים הצבועים בור מיוצגים בפסים אלכסוניים מן הפינה השמאלית העליונה לפינה ימנית התחתונה בזווית של 45° או לחלופין מסומנים בסימון .vt.

אף על פי שהמונח האנגלי מגיע מהמילה הצרפתית "vert" בהרלדיקה הצרפתית הטינקטורה קרויה סינופל (sinople) עוד משנת 1415.

הצבע "ור" אומץ על ידי המוסלמים כצבע האמונה, והוא אחד מצבעי הלאומיות הכלל-ערבית. לכן, רבים מדגלי מדינות ערב מכילים פס בצבע ירוק או רקע ירוק לדגל. הירוק הוא אף צבע טיפוסי המופיע ברבים מדגלי אפריקה, והוא אחד הצבעים בצבעי הלאומיות הכלל-אפריקאית. מדינות אחרות צבעו את דגליהם בפס ירוק על מנת לייצג את הירק שעל האדמה.

הבלאזון הקצר ביותר בשפה האנגלית הוא: "ור" המתאר שלט פופלין ואת דגל לוב הקודם (1977–2011).

==קישורים חיצוניים==

קטגוריה:טינקטורות

nl:Sinopel
פורפור (הרלדיקה)

100px
בהרלדיקה, פורפור (מצרפתית: Purpure, סגול) הוא טינקטורת סגול. היא שייכת לקבוצת הטינקטורות הכהות, ה"צבעים", והיא מצוירת על פי רוב כצבע סגול. בגילוף ובחריטה האזורים הצבועים בפורפור מיוצגים בפסים אלכסוניים מן הפינה הימנית העליונה לפינה שמאלית התחתונה בזווית של 45° או לחלופין מסומנים בסימון .purp.

הפורפור היה קיים מהזמנים הקדומים. לדוגמה, האריה הסגול בסמלה של ליון אז הוא נצבע בגוון אפרפר. הצבע פורפור לא היה נפוץ כשאר הטינקטורות דבר אשר הביא רבים לפקפק בעובדת היותו חלק מחמש הטינקטורות הראשיות.

==ייצוגים נוספים==

הפורפור מייצג גם:
* באבני החן - את האחלמה
* בגופים השמימיים - את כוכב חמה

==קישורים חיצוניים==

קטגוריה:טינקטורות
סאבל (הרלדיקה)

100px
בהרלדיקה, סאבל (מצרפתית: Sable= במובן "צבע שחור") הוא טינקטורת שחור. היא שייכת לקבוצת הטינקטורות הכהות, ה"צבעים", והיא מצוירת על פי רוב כצבע שחור. בגילוף ובחריטה האזורים הצבועים בסאבל מיוצגים בפסים אופקיים ואנכיים היוצרים דוגמת רשת או לחלופין מסומנים בסימון .sa.

המונח לקוח מצבע פרוותו של הצובל.

==ייצוגים נוספים==

הסאבל מייצג גם:
* באבני החן - את היהלום
* בגופים השמימיים - את שבתאי

==קישורים חיצוניים==

קטגוריה:טינקטורות
מסע הדג

"אז יצא גם אורי ועדר בערוגת הגן"
מסע הדג הוא ספר ילדים מאת תום זיידמן פרויד. הספר נכתב בגרמנית ואויר על ידי המחברת ויצא בהוצאתה, "פרגרין", בשנת 1923. הספר תורגם לעברית על ידי שותפה של פרויד להוצאת הספרים "אופיר", חיים נחמן ביאליק, היה הספר השלישי שיצא בהוצאה זו בשנת 1924 ומהווה את פסגת שיתוף הפעולה בין השניים.

==עלילת הספר==
הספר מספר על ילד, פרגרין שמו (כשם הוצאת הספרים של פרויד לאמור: "זָר", "נווד", "הֵלך", "גולֶה"), אורי בתרגום העברי, אשר חולם חלום. בחלומו לוקח אותו דג פלאי (בגרמנית שם הדג הוא Nideling. ביאליק תרגם ל"אסנפר", שם המוזכר במקרא כשם של אחד ממלכי בבל, אך נבחר בשל הדמיון ל"סנפיר") על גבו לאי אוטופי בו חיים ילדים ללא פחד וללא שום סוג של כפייה. הילדים עובדים, לומדים ומבלים יחדיו ברוח שיתופית סוציאליסטית.

בהמשך משתלב אורי בחיי האי, תוך שהוא עובר בתחנות שונות במעגל חיי העשייה (חקלאות, בנייה, לימודים ופנאי). אולם, עם כל התפעמותו של אורי מן הארץ המושלמת, המזכירה את אידיאל הקיבוץ, הוא מעדיף לקרוא לדג ולחזור לביתו, המתואר באיור כשוכן בעיר אירופאית.

==רמזים ומשמעויות==
הספר מוקדש "לזכר נשמת תדי" כלומר לזכרו של תיאודור פרויד, אחיה של המחברת שטבע בים זמן קצר לפני חיבור הספר.

זיוה שמיר מבחינה שהעלילה מזכירה את ספרו של הרצל אלטנוילנד, שגם הוא אוטופיה סוציאליסטית המציגה מציאות אלטרנטיבית באור ורוד. אורי מפנה עורף לאוטופיה וייתכן שהסיפור הוא פרודיה על החלום הציוני סוציאליסטי ולמרות שהוא מציג ברובד הפשוט את פלאי השיטה, הרי שמעל ראשם של הילדים הוא מציג אותו כשקרי בבחינת "חלומות שוא ידברו", או, כפי שמופיע בשורה האחרונה במהדורה המקורית (הנעדרת ממהדורת "אבן חושן"): "זה חלום אורי, ואמרו חכמים: אין חלום בלי דברים בטלים."

תרגומו של ביאליק מלא בהרמזים למקרא. למשל, בתחילת הספר נאמר על בתי העיר שהם קדים בפני הילד, דבר המזכיר את חלום יוסף.

==מהדורות==
גרמנית:
<div style="direction: ltr;">
* Die Fischreise, Peregrin-Verlag, Berlin 1923</div>
אנגלית:
<div style="direction: ltr;">
*Peregrin and the Goldfish, Berlin and New York: Peregrin Press and The Macmillan Co., 1929</div>

עברית:
* ירושלים, ברלין: אופיר על יד מוריה, תרפ"ה
* למען הילד, תל אביב, תש"א. העורך ח.נ. ביאליק.
*אבן חושן, 2002. עם אחרית דבר מאת זיוה שמיר.

==לקריאה נוספת==
* איילה גורדון, איורים עבריים: הספר המאויר לילדים, העידן הבינלאומי, 1925-1900, הוצאת מוזיאון נחום גוטמן 2005. הפרק העשירי מוקדש לתום זיידמן פרויד ולספר מסע הדג

== קישורים חיצוניים ==
*[https://rosetta.nli.org.il/delivery/DeliveryManagerServlet?dps_pid=IE35217852&_ga=2.237556032.1931646055.1577772214-116058855.1574771435&utm_source=he.wikipedia.org&utm_medium=referral&utm_campaign=MasaHaDag מסע הדג], סריקה של הספר המלא משנת 1925 באתר הספרייה הלאומית.
* 

== הערות שוליים ==

קטגוריה:ספרי ילדים ונוער
קטגוריה:ספרי 1923
קטגוריה:אוטופיות
קטגוריה:יצירות חיים נחמן ביאליק
עליזה טולדו

דיזנגוף סנטר - מבט מבפנים על אחת הכיכרות הפנימית.
עליזה טולדו (נולדה ב-1939) היא אדריכלית ישראלית, זוכת פרס רוקח לאדריכלות לשנת 1983 על פרויקט דיזנגוף סנטר.

טולדו נולדה בשנת 1939 במצרים, ובגיל 10 עלתה לישראל והתיישבה עם משפחתה בתל אביב. את לימודי האדריכלות השלימה בטכניון שבחיפה בשנת 1961. 

יחד עם יצחק ישר, עיצבה טולדו מרכז רפואי בירושלים וכן שכונת מגורים בשיכון למד שבצפון תל אביב. מאז שנת 1987 פועלת טולדו בשותפות עם בן זוגה האדריכל אלכסנדר שוורץ. במסגרת שותפות זו, עוצבו בין השאר בית הספר לכלכלה באוניברסיטת תל אביב בשנת 2001 וה"טכנודע" בחדרה.

בנה, סיון טולדו, הוא פרופסור למדעי המחשב באוניברסיטת תל אביב.

== מעבודותיה ==

===עיצוב דיזנגוף סנטר===
בשנת 1970 זכתה לעצב בהזמנת משפחת פילץ את פרויקט דיזנגוף סנטר, הכולל 100,000 מ"ר של שטח בנוי. בשנת 1974 צורף לצוות התכנון האדריכל יצחק ישר על פי דרישת העירייה.
בניין ה"טכנודע" בחדרה בסיום בנייתו

טולדו זכתה בפרס רוקח בשנת 1984 על עיצוב המבנה כך שהוא משתלב עם מפגש הרחובות דיזנגוף וקינג ג'ורג', תוך שהוא משתלב במרקם העירוני ותורם לאיכות החיים של תושבי השכונה. 

טולדו עצמה התגוררה בסמוך לאתר הבנייה, ותכנונה נועד להמשיך את רצף החנויות של הרחוב שנפסק, כשהיא שומרת על תוואי הרחוב. בשל כך שילבה טולדו חנויות וחלונות ראווה בחזית המבנה הפונה לרחוב (דבר שאינו אופייני למרכזי קניות). 

טולדו רצתה לתת להולך בקניון הרגשה של טיול עירוני, ולכן המשיכה לתוך הקניון מוטיבים מהסביבה העירונית: קווים עגולים ושיפועים מתונים. גישה זו יצרה את המבנה הספירלי של המבנה, שגורם לרבים תחושת חוסר התמצאות. כמו כן טולדו לא הגדירה במבנה מתחם אוכל מרוכז, אלא פיזרה בו בתי קפה ומסעדות בין החנויות, על מנת לשמור על ההרגשה של הליכה לאורך רחוב.

טולדו ניצלה את שינוי המפלס הטבעי של רחוב דיזנגוף, העולה 2 מטרים במקטע הרחוב שבו שוכן הקניון, ושמרה על שיפוע זה בתוך המבנה, והמשיכה אותו בקומות הגבוהות של המבנה. צורתו של המבנה נבעה משטח המגרש. הועלתה סברה לפיה צורת החלל המעגלית היא דמוית רחם, וכי הדבר קשור להריונה של טולדו עצמה בעת העיצוב, אולם טולדו מכחישה סברה זו: . 

על הגג תוכננה להיבנות גינה, שהוחלפה בסופו של דבר בחניון עילי. כמו כן לא הוקצה בקניון אזור ייעודי לבתי קפה ומסעדות והם מפוזרים בכל הקניון.

==קישורים חיצוניים==

* 

==הערות שוליים==

קטגוריה:זוכי פרס רוקח
קטגוריה:ישראליות ילידות מצרים
קטגוריה:ישראלים ילידי מצרים
קטגוריה:בוגרות הטכניון - מכון טכנולוגי לישראל: אדריכלות
קטגוריה:בוגרי הטכניון - מכון טכנולוגי לישראל: אדריכלות
קטגוריה:אדריכליות ישראליות
קטגוריה:אדריכלים ישראלים
קטגוריה:ישראליות שנולדו ב-1939
קטגוריה:ישראלים שנולדו ב-1939
מפלגת אוהבי הבירה הפולנית

מפגש מנהיגי המפלגה
מפלגת אוהבי הבירה הפולנית (פולנית: Polska Partia Przyjaciół Piwa), הייתה מפלגת מחאה פוליטית שהתקיימה בפולין בשנות התשעים של המאה העשרים.

המפלגה נוסדה בשנת 1990, ואחת ממטרותיה הייתה לעודד שתיית בירה בפאבים הפולנים, כמנהג הבריטי, במקום וודקה, כפי שהיה נהוג בפולין. זאת על מנת להילחם באלכוהוליזם (בבירה יש פחות אחוזי אלכוהול מאשר בוודקה).

שמה של המפלגה, המעיד על הומור, הביא פולנים רבים להצביע עבורה כמחאה על התנהלות המערכת הפוליטית בארצם.

על אף שהמפלגה התחילה כמתיחה, עם הזמן היא גיבשה מצע מסודר ורציני.

==הישגים פוליטיים==
בבחירות שנערכו בשנת 1991 השיגה המפלגה 16 מושבים בסיים, מתוך 460 מושבים, אך בבחירות של שנת 1993 זכתה המפלגה ב-0.1 אחוזים מן הקולות והתפרקה.

==ראו גם==
* מפלגת חובבי הבירה (רוסיה)

==קישורים חיצוניים==

קטגוריה:מחאה
קטגוריה:פולין: מפלגות
קטגוריה:בירה
קטגוריה:מפלגות סאטירה
קטגוריה:מפלגות שהוקמו ב-1990
ארמין (הרלדיקה)

שלט האצולה של דוכסות ברטאן "ארמין" אחד הבלאזונים הבודדים הכוללים רק טינקטורה אחת]]
בהרלדיקה, ארמין (Ermine) היא אחת הפרוות המשמשות בבלאזון. סמל זה מייצג את עורו של ההרמין (הידוע בלטינית של ימי הביניים כ-armenius, עכבר ארמני). במרוצת החורף לסמור פרווה לבנה וזנב שחור, ואילו הפרווה ההרלדית מייצגת כמה פרוות אשר נתפרו יחד ויצרו תבנית של נקודות סאבל (שחור) על שטח ארז'ן (לבן). לזנב או ל"נקודת ארמין" היו מספר ייצוגים במספר דרכים שונות.
ה"נקודה" השמאלית היא הנפוצה ביותר
מלבד התבנית "שחור על לבן" לפחות שלוש וריאציות של ארמין נחשבו כטינקטורות ולא רק שדה פשוט משובץ בתבנית דמוית ארמין.
* תבנית "ארמינס" (ermines) או קונטרה-ארמין (counter-ermine) – סאבל עם נקודות ארז'ן.
* תבנית "ארמינויס" (erminois) – אור עם נקודות סאבל.
* תבנית "פין" (pean) – סאבל עם נקודות אור.



==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:טינקטורות
APX

APX (קיצור המילה האנגלית Approximable, ניתן לקירוב) היא מחלקת סיבוכיות של בעיות אופטימיזציה להן ניתן למצוא פתרון מקורב על ידי אלגוריתם קירוב בסיבוכיות פולינומית.

== הגדרת המחלקה ==
ידוע כי קיימות במחלקת הבעיות NP, בעיות הקשות לפחות כמו כל שאר הבעיות במחלקה (בעיות NP-שלמות). מבעיות אלה נגזרות בעיות אופטימיזציה שונות (בעיות המחלקה NPO), אשר כולן בלתי נתנות לפתרון בזמן פולינומי אלא אם כן P=NP, כלומר - לכל הבעיות השייכות ל-NP קיים פתרון פולינומי.

למרות שכל הבעיות ה-NP-שלמות קשות באותה המידה, מבחינת קיומו של פתרון פולינומי עבורן, בעיות האופטימיזציה הנגזרות מהן עשויות להיות שונות זו מזו באפשרות למצוא להן פתרונות מקורבים בזמן פולינומי.

ניתן לזהות שני סוגי בעיות אופטימיזציה ב-NPO:
* בעיות להן ניתן למצוא אלגוריתם פולינומי עבור יחס קירוב <math>\ 0 < \varepsilon < 1</math> כלשהו. (בעיות אלה שייכות למחלקה APX)
* בעיות להן ניתן למצוא אלגוריתם פולינומי לכל יחס קירוב <math>\ 0 < \varepsilon < 1</math> בהתייחס אל <math>\ \varepsilon </math> בתור קבוע, ולכן עלול להיות אקספוננציאלי ביחס ל <math>\ 1/ \varepsilon </math>. אוסף אלגוריתמים פולינומיים כאלה מכונה סכמת קירוב פולינומית (באנגלית: Polynomial Time Approximation Scheme, ובקיצור PTAS). המחלקה המאגדת בעיות אלה קרויה PTAS.

בבירור מתקיים:
: <math>\ PTAS\subseteq APX\subseteq NPO</math>

אי השוויון השמאלי מתקיים כשוויון אם ורק אם <math>\ P=NP</math>.

== דוגמאות ==
=== בעיית הספיקות המרבית ===
בעיית הספיקות המרבית היא בעיית מציאת השמת ערכי אמת עבור נוסחה בוליאנית הנתונה בצורת CNF עבורה יסופק מספר מרבי של פסוקיות.

בעיה זו שייכת ל-APX ואינה שייכת ל-PTAS. (אלא אם כן P=NP)

בעיה זו גם APX-שלמה, כלומר: קיימת רדוקציה משמרת קירוב ממנה לכל בעיה ב-APX.

=== בעיית קבוצת קודקודי המשוב ===
בעיית קבוצת קודקודי המשוב היא בעיה בהינתן גרף ומספר טבעי k האם קיימת קבוצת משוב (קבוצת קודקודים בגרף שהסרתם מהגרף תיצור גרף ללא מעגלים) בגרף הנתון בגודל k?

בעיה זו היא APX-שלמה.

== ראו גם ==
* רדוקציה משמרת קירוב

== הערות שוליים ==

קטגוריה:מחלקות סיבוכיות
הלוח האנטארקטי

בצבע כחול - הלוח האנטארקטי
הלוח האנטארקטי הוא לוח טקטוני שנמצא מתחת ליבשת אנטארקטיקה וגולש צפונה כלפי האוקיינוסים השונים. הלוח האנטארקטי גובל עם לוח נסקה, הלוח הדרום-אמריקאי, הלוח האוסטרלי, לוח סקוטיה, הלוח האפריקאי והלוח הפסיפי, כולם גובלים מצפון ללוח האנטארקטי. 

הלוח האנטארקטי מתפרש על פני שטח של 16,900,000 קמ"ר מה שהופך אותו ללוח החמישי בגודלו בכדור הארץ. הלוח זז סנטימטר אחד בשנה לכיוון האוקיינוס האטלנטי.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
אנטארקטי
קטגוריה:אנטארקטיקה: גאולוגיה
דומניקו אלגרי

דומניקו אלגרי (איטלקית: Domenico Allegri; 1585 בקירוב - 5 בספטמבר 1629) היה מלחין וזמר איטלקי מן האסכולה הרומאית של ראשית תקופת הבארוק. הוא נולד ומת ברומא. דומניקו היה אחיו הצעיר של המלחין גרגוריו אלגרי, המפורסם ממנו).

==ביוגרפיה==
אלגרי היה תלמיד פרטי של ג'ובאני ברנרדינו נאנינו, אחיו של ג'ובאני מריה נאנינו. עם דומניקו ואחיו גרגוריו למדו גם אנטוניו צ'יפרה ופאולו אגוסטיני. משנת 1594 ושר במקהלה של כנסיית סן לואיג'י דאי פרנצ'זי מאוקטובר 1595. בתקופה זו החל גם בלימודי הלחנה. הוא נשאר בסן לואיג'י עד מאי 1603, בהפסקה קצרה ב-ראשית 1602, כשקול הסופרן שלו התחלף. מאסטרו די קאפלה בכנסיית סנטה מריה מאג'ורה בסְפֶּלוֹ בסביבות השנים 09–1608 ובהמשך כיהן באותו תפקיד בכנסיית סנטה מריה אין טרסטוורה ברומא, מספטמבר 1609 עד מרץ 1610 משם עבר אל בזיליקת סנטה מריה מג'ורה ברומא, שם עבד עד מותו. אלגרי נשא אישה ב-1616 והוליד 5 ילדים.

דומניקו אלגרי נודע בעיקר כאחד הראשונים שכללו ליווי אינסטרומנטלי ספציפי ביצירות קודש ווקאליות קאמריות. רוב יצירותיו אבדו, אבל יצירה אחת ששרדה היא Modi quos expositis in choris משנת 1617, הכוללת קטעי סולו ודואטים ליווי של שני כינורות, לעיתים בתוספת עמעם, לתפקידים הקוליים. מוטט שלו מהווה דוגמה נאה לסגנון הרומאי. כרך מוטטים לשניים עד חמישה קולות משנת 1638 אבד, כנראה. לפי מינסטר, מגניפיקט מאת אלגרי כלול באופוס 11 של פביו קונסטנטיני, שנכתב בוונציה בשנת 1630.

==קישורים חיצוניים==

==הערות שוליים==

קטגוריה:מלחינים מתקופת הבארוק
קטגוריה:זמרים איטלקים
קטגוריה:האסכולה הרומאית
קטגוריה:מלחינים איטלקים במאה ה-16
קטגוריה:מלחינים איטלקים במאה ה-17
קטגוריה:ילידי 1585
קטגוריה:נפטרים ב-1629
ביטוח אלמנטרי

ביטוח אלמנטרי (נקרא גם ביטוח כללי) הוא מכלול ענפי הביטוח המבטחים מפני סיכון לרכוש: סיכון לאובדן הרכוש (כולו או חלקו) וסיכון לפגיעה בנפש כתוצאה משימוש ברכוש. ענפים עיקריים בביטוח אלמנטרי:
מכונית שניזוקה ב[[תאונה]]
*ביטוח רכב: ביטוח מפני נזקים לרכב ולנוסעים בו, וביטוח מפני נזק לצד שלישי.<ref></ref>
*ביטוח דירה: ביטוח מפני נזק לדירה ולרכוש שבה כתוצאה משרפה, משיטפון, מרעידת אדמה, מפריצה וכדומה. פוליסות ביטוח רכוש מנוסחות לפעמים כך שהביטוח ישלם את הסכום המצוין בפוליסה ולאו דווקא את שווי הנזק שנגרם.
*ביטוח ימי ואווירי: ביטוח של סחורה הנמצאת בתובלה ימית או בתובלה אווירית, וכן ביטוח כלי שיט וכלי טיס.
*ביטוח נסיעות לחו"ל: ביטוח המכסה נזק שנגרם למטייל, אם בגוף (הוצאות רפואיות) ואם ברכוש בזמן שהייתו מחוץ לארץ. כיום, חברות התיירות השונות מציעות ביטוח נסיעות לחו"ל, כמו גם קופות חולים או חברות פרטיות שונות.<ref></ref>
*ביטוח אשראי: ביטוח המכסה ספקים בעסקאות שבהן הלקוחות אינם משלמים תמורת הסחורה ברגע העברתה. הוא נועד להגן על הספק מפני פשיטת רגל או הפסד בגין אי קבלת תשלום מצד לקוחות.
ביטוחים שאינם אלמנטרים הם ביטוחי חיים וביטוחים פנסיונים (ועוד). 

ביטוח אלמנטרי נעשה על פי פוליסה - חוזה ההתקשרות בין המבוטח למבטח - המפרטת את הרכוש המבוטח ואת ערכו, את המקרים שבהם ישולם סכום הביטוח, ואת הפרמיה - הסכום שמשלם המבוטח למבטח בתמורה לביטוח.

פוליסות לביטוח אלמנטרי כוללות בדרך כלל סכום של השתתפות עצמית - סכום נזק שאותו ישלם המבוטח מכיסו. להשתתפות העצמית שתי מטרות:
* מניעתן של תביעות קטנות, כאלה שגובהן נמוך מגובה ההשתתפות העצמית.
* הקטנת הסיכון המוסרי של חברת הביטוח על ידי מתן תמריץ מסוים למבוטח לשמור על רכושו, כדי להימנע מההשתתפות העצמית.

לעיתים מוצע סכום משתנה של השתתפות עצמית: ככל שההשתתפות העצמית גבוהה יותר, כך הפרמיה נמוכה יותר.

בקביעת גובה הפרמיה ניתנת הנחה בגין היעדר תביעות - הנחה שהיא תמריץ נוסף למבוטח להימנע מהגשת תביעה לחברת הביטוח.
==הערות שוליים==

קטגוריה:ביטוח
מארק אנטוניו אינג'ניירי

מארק אנטוניו אינג'ניירי (באיטלקית: Marc'Antonio Ingegneri; סביבות 1535 - 1 ביולי 1592) היה מלחין איטלקי בן שלהי תקופת הרנסאנס. אינג'ניירי נולד בוורונה ומת בקרמונה. אף כי מרבית חייו עברו עליו בעבודה בצפון איטליה, הוא נחשב לא פעם, בשל הדמיון בין סגנון כתיבתו לזה של פלסטרינה, לחבר האסכולה הרומאית של מוזיקה כנסייתית פוליפונית. כמו כן התפרסם כמורו של מונטוורדי.
== חייו ==
לא הרבה ידוע על ראשית חייו, אבל קרוב לוודאי שמשפחתו באה מוונציה ונראה שלמד אצל צ'יפריאנו דה רורה בפארמה ואצל וינצ'נצו רופו בוורונה. בסביבות שנת 1570 עבר לקרמונה ושם עשה לו שם כמלחין ונגן. ייתכן שהיה נגן עוגב וידוע, שניגן בכלי קשת. בשנת 1581 התמנה למאסטרו די קאפלה של הקתדרלה בקרמונה וכנראה נשאר בתפקיד זה עד סוף ימיו. ידוע כי בתקופה זו לימד את קלאודיו מונטוורדי, שמילא תפקיד חשוב במעבר אל תקופת הבארוק.

אינג'ניירי היה ידיד קרוב של הבישוף ניקולו ספונדראטו, בהמשך האפיפיור גרגוריוס הארבעה-עשר, שהיה מעורב במידה רבה ברפורמות של הקונטרה-רפורמציה ומועצת טרנט. השפעות אלה ניכרות במוזיקה של אינג'ניירי, שבין היבטיה האופייניים הפשטות והצלילות של סגנון פלסטרינה. למעשה, ספרו המכיל עשרים ושבע רספונסריות יוחס בטעות במשך שנים רבות לפלסטרינה. עם זאת, חלק גדול מן המוזיקה שלו מתעלמת לחלוטין מתכתיב התיקונים של המועצה; נודע בכך ביותר הוא מוטט בארבעה קולות Noe noe שהוא קאנון כפול במהופך, המצריך אוזן חדה במיוחד לשמיעת הטקסט; טקסט ברור וקל להבנה היה הדרישה האחת המחייבת שמועצת טרנט הציגה לכל מלחין פוליפוניה קדושה באשר הוא.

המיסות שלו פשוטות, קצרות ויחסית, הומופוניות, עולות לא פעם על אלה של פלסטרינה בצלילות ופשטות. המדריגלים שלו נוטים לשמרנות ומתעלמים בגלוי מחידושיהם של מלחינים כמו לוצאסקי ומארנציו, שערכו ניסויים בכרומטיות ובציורי מילים באותה תקופה, פחות או יותר.

אינג'ניירי כתב שני ספרי מיסות, ב-1573 וב-1587, לפחות שלושה ספרי מוטטים (שכמה מהם אפשר שאבדו); ושמונה ספרי מדריגלים, לארבעה עד שישה קולות.

== לקריאה נוספת ==
<div style="direction: ltr;">
* "Marc Antonio Ingegneri", in The New Grove Dictionary of Music and Musicians, ed. Stanley Sadie. 20 vol. London, Macmillan Publishers Ltd., 1980. 
* Gustave Reese, Music in the Renaissance. New York, W.W. Norton & Co., 1954. 
* Denis Arnold, Monteverdi. London, J.M. Dent & Sons Ltd, 1975. 
</div>
* "מארק אנטוניו אינג'ניירי" במילון גרוב החדש למוזיקה ומוזיקאים" בעריכת סטנלי סיידי, כרך 20, לונדון, מקמילן 1980
* גוסטב ריז, "מוזיקה ברנסאנס", ניו יורק, נורטון ושות', 1954
* דניס ארנולד, "מונטוורדי", לונדון, דנט ובניו 1975

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מלחינים מתקופת הרנסאנס
קטגוריה:מורים למוזיקה באיטליה
קטגוריה:מלחיני מוזיקה כנסייתית
קטגוריה:האסכולה הרומאית
קטגוריה:מלחיני מדריגלים
קטגוריה:ילידי 1535
קטגוריה:נפטרים ב-1592
קטגוריה:מלחינים איטלקים במאה ה-16
מערב לונדון

תצלום לווין של אזור מערב לונדון.
מערב לונדון (באנגלית: West London) הוא אזור בלונדון רבתי בירת הממלכה המאוחדת. האזור נמצא מערבית לאזור מרכז לונדון. באזור זה נמצא שדה התעופה לונדון הית'רו.

== הגדרה==
הגדרת האזור היא הגדרה בלתי רשמית. לרוב מקובל לשייך את האזורים של העיר לונדון הסמוכים לדרך M4 לאזור מערב לונדון. משמעות הדבר שאזורים המשויכים לרוב ללונדון הפנימית: קנזינגטון וצ'לסי, האמרסמית' ופולהאם, ורובעי לונדון החיצונית: אילינג, האונסלו והילינגדון נחשבים לרוב כאזור המהווה את מערב לונדון. לעיתים, גם רבעים צפוניים יותר: ברנט והארו נכללים בהגדרה של מערב לונדון (ולצרכים אחרים רבעים אלה נחשבים לרוב כחלק מצפון לונדון).

=== לונדון המערבית הפנימית ===
אזור לונדון המערבית הפנימית (Inner West London) הוא אזור מגורים יוקרתי ביותר. האזור כולל את שכונת נוטינג היל שזכתה לאזכור בסרט משנת 1999 באותו שם בכיכובם של יו גרנט וג'וליה רוברטס. כמו כן האזור ידוע בקרנבל נוטינג היל הנערך בו מדי שנה על ידי מהגרים וצאצאי מהגרים מהאיים הקריביים המתגוררים באזור. בפסטיבל זה מבקרים מדי שנה כמיליון מבקרים והוא אחד הפסטיבלים הגדולים בעולם.
כמו כן לעיתים משייכים לאזור את השכונות קנזינגטון וצ'לסי (אשר לעיתים משויכות לאזור מרכז לונדון). שכונות אלה הן היקרות ביותר בממלכה המאוחדת.

=== לונדון המערבית החיצונית ===
אזור לונדון המערבית החיצונית (Outer West London) כולל את השכונות צ'יזוויק, אקטון, ברנטפורד, אילינג ואת אזור התעשייה פארק רויאל. 
[[שדה התעופה לונדון הית'רו בקצה המערבי של אזור מערב לונדון]]

באזור זה מתגוררות קהילות אתניות רבות ובהם קהילה אירית באזור אילינג, וקהילות גדולות פקיסטניות, הודיות, פולניות וסומליות.

בקצה המערבי של האזור ממוקם שדה התעופה לונדון הית'רו.

== קישורים חיצוניים ==

קטגוריה:לונדון: גאוגרפיה
פתח (ניקוד)

פַּתָּח הוא סימן בניקוד טברני, שמסמן בעברית החדשה את התנועה .

== הגייה ==
הפתח נהגה כתנועה מרכזית פתוחה בלתי-מעוגלת [].

להאזנה:

 קובץ:Open_central_unrounded_vowel.ogg

== הקלדה ==
כך מקלידים את הפתח במערכות הפעלה שונות:

=== פתח ===
* Windows 8 וגרסאות חדשות יותר, ומערכות לינוקס (ת"י 1492 2012): צירוף של מקש Alt ימני והאות פ
* Windows 7 וגרסאות ישנות יותר: בזמן ש־Caps Lock דלוק, לחיצה על Shift-7
* macOS: Alt-6
* אנדרואיד (מקלדת Gboard): הקשה ארוכה על האות פ

=== חטף פתח ===
* Windows 8 וגרסאות חדשות יותר, ומערכות לינוקס (ת"י 1492 2012): צירוף של מקש Alt ימני והמקש ] (מימין לאות פ)
* Windows 7 וגרסאות ישנות יותר: בזמן ש־Caps Lock דלוק, לחיצה על Shift-2
* macOS: Alt-1
* אנדרואיד (מקלדת Gboard): הקשה ארוכה על האות פ

==מראה==
סימן הפתח נראה כמו קו אופקי מתחת לאות.

"פתח גנובה" (באות ה"א, חי"ת או עי"ן שבסוף המילה): בכתבי יד ובגופנים מסוימים הוא אינו מיושר למרכז האות, אלא מופיע בין שתי האותיות האחרונות; בגופנים אחרים הוא ממורכז מתחת לאות, כמו שאר סימני הניקוד.

==השימוש בפתח==
לפי המיון המסורתי של סימני הניקוד, פתח הוא תנועה קטנה, ובהתאם לכך הוא נכתב בעיקר בהברה סגורה לא מוטעמת ובהברה פתוחה מוטעמת במילים סגוליות, אם כי קיימות גם חריגות מהכללים האלה.

==קישורים חיצוניים==

* [http://hebrew-academy.org.il/2013/09/01/%D7%A2%D7%99%D7%A7%D7%A8%D7%99-%D7%AA%D7%95%D7%A8%D7%AA-%D7%94%D7%A0%D7%99%D7%A7%D7%95%D7%93/ עיקרי תורת הניקוד], באתר האקדמיה ללשון העברית
* [http://hebrew-academy.org.il/topic/hahlatot/grammardecisions/netiyyat-hashem/1-2-הפתח על סימן הניקוד 'פתח' בכללים בנטיית השם], באתר האקדמיה ללשון העברית

==הערות שוליים==

קטגוריה:ניקוד עברי
ליפאז

ליפאז הוא אנזים אשר מזרז הידרוליזה (פירוק) של שמנים ושומנים (ליפידים). הליפאז הוא חלק מקבוצת אנזימים שנקראת אסטרזות - אנזימים המפרקים אסטרים.

== תפקיד בבני אדם ==
בבני אדם, הלבלב משחרר ליפאז אל תוך המעי הדק, האחראי לפירוק השומנים שבמזון וספיגתם בגוף. הלבלב משחרר אנזימים נוספים אל המעי הדק ובהם עמילאז ופרוטאז. כמויות קטנות של האנזים מופיעות גם ברוק.

חוסר בהפרשת האנזים עלול לגרום להפרשת השומן בצואה, ריבוי שלשולים שומניים, עד לכדי תופעה המכונה סטיאטוריאה, תוך פגיעה ברירית המעיים.

שחרור פגום של אנזימי הלבלב עשוי להגרם למשל על ידי דלקת כרונית של הלבלב והטיפול הרפואי מתבצע באמצעות תחליפי אנזימים, המופקים מלבלב חזיר. תחליפים אלה אינם מרפאים את המחלה, אך מחזירים את מחזור העיכול לסדרו. השם הכללי לתכשירים אלה הוא פאנקריאטין.
ברוב המקרים ימליץ הרופא המטפל על תזונה דלת שומן ועשירה בחלבון ובפחמימות.

בעיה בהפרשת אנזים הליפאז ניתן לגלות באמצעות בדיקת דם.

== שימושים בתעשייה ==
לליפאז שימושים רבים בתעשיות המזון (מסומן על אריזות מזון במספר E E1104), הכימיה והביוטכנולוגיה. מספר דוגמאות הן ייצור ביו דיזל (דלק חלופי משמן צמחי); בתעשיית המזון, שינוי הרכב ומיקום חומצות שומן למטרת ייצור תרכובת מזון לתינוקות, שימושים שונים בייצור מוצרי חלב, וכן ייצור חומרי טעם וריח; ייצור תרכובות כימיות שונות למטרות רפואיות, לחקלאות וכחומרי ניקוי. חומרים כמו תרופות הם לעיתים קרובות תרכובות כירליות כאשר רק אחת מהצורות רצויה, והשימוש בליפאז מאפשר לייצר את הצורה הרצויה בלבד. מקורם של אנזימי ליפאז תעשייתיים רבים הוא במיקרואורגניזמים כמו חיידקים או פטריות.

==קישורים חיצוניים==

* 

== הערות שוליים ==

קטגוריה:אנזימים
קורי עכביש

עכביש טווה קור. להפעלת הסרטון יש ללחוץ על המשולש
קורי עכביש
קורי עכביש הם חוטי משי דקיקים עשויי חלבון שמייצר העכביש. הקורים מתפקדים כרשת לתפיסת חרקים, המשמשים מזון לעכביש. לא כל העכבישים מייצרים קורים למטרות טריפה, וישנם כאלה שלא מייצרים קורים כלל.

הקוּר הוא כה דקיק עד שקוטרו אינו עולה על מיקרונים אחדים.

קורי עכביש חזקים יותר מפלדה ומייצרים את עצמם. הם מהווים נושא מרכזי במחקר החומרים. למרות שהמכניזם המלא של התהליך שבו נוזל המופרש מהעכביש מתקשה והופך לקור העמיד נותר תעלומה, חוקרים מתקרבים להבנת התהליכים הכימיים המעורבים. הם מצביעים על הפוטנציאל לייצור חומרים חדשים בעלי תכונות מיוחדות באמצעות ניצול תהליך ההרכבה העצמית של הקוּר. <ref></ref>

==סוגי קורים==
ישנם מספר סוגי קורים, המשתנים לפי המשפחה אליה משתייך העכביש. לכל משפחה הרשת האופיינית לה. ישנם סוגים ואפילו מינים מסוימים שצורת הרשת שהם אורגים מיוחדת רק להם. לדוגמה, רשתותיהם של העכבישים בני משפחת הגלגלניים הן עגולות, גדולות, עשויות קורים חזקים ופרוסות בניצב לקרקע. במשפחה זו ישנם מינים המותחים את רשתותיהם רק בלילה, ואחרי הציד אוכלים את הרשתות.

==תהליך הטווייה==
חומר הגלם ליצירת הקור הוא נוזל שקוף, סמיך ודביק המורכב מחלבונים שונים. בחלקו האחורי של גוף העכביש נמצאות בלוטות האחראיות לייצור חומר זה. מן הפטמיות נמשכות צינוריות נימיות אל שלושה זוגות של פטמיות טווייה ואל משטח הטווייה, הממוקם בגחון. שם נמצאים מאות ואף אלפי חרירים שופעי משי. בקצה הבטן, קרוב למשטח הטווייה, נמצאות פטמיות הטווייה, שנראות כבליטות קטנות או כמחושים קצרצרים. נוזל המשי זורם דרך הבלוטות אל הפטמיות ומשם החוצה. הנוזל פורץ דרך כמאה חרירים הנמצאים בקצה הפטמית, ומצטמג למגע עם האוויר. בעזרת טופרי רגליו ובעזרת מסרקות ומברשות זעירות העכביש הופך את הסיבים לקור שעוביו אינו עולה על מיקרונים אחדים, ומגיע לעיתים עד 0.02 מיקרון בלבד, אך חוזק המתיחה שלו גדול יותר מזה של חוט פלדה באותו עובי, והוא אלסטי יותר.

כל קור מיוצר על ידי זוג פטמיות אחד לפחות. כאמור, בכל אחת מהן כמאה חרירים, ומכאן שכל קור מורכב מ-200 סיבים לפחות. ישנם עכבישים המשתמשים בכל שלושת הזוגות לשם טוויית הקורים. כל זוג פטמיות מפריש חומר שונה, והעכביש יכול לבחור בצירופים שונים להכנת תערובות שונות.

בדרך כלל הזכרים הבוגרים קטנים, ואין הם טווים רשתות ציד, אלא משאירים את המלאכה לנקבות ומסתתרים בשולי רשת הציד שלהן.

==אטימולוגיה==
השורש העברי "קור" מופיע בתנ"ך מספר פעמים בהטיות שונות. פרשני התנ"ך קושרים בין המילה קור למילים שונות כמו "קורי", "קורה", ו"קיר".

==גלריית תמונות==
<gallery heights="180px" widths="250px">
תמונה:Australian orb weaver spinning web.jpg|עכביש טווה קור
תמונה:Spider web Luc Viatour.jpg|רשת קורי עכביש מכוסה בטל
קובץ:Spider-web003.jpg|קורי עכביש ובמרכזם עכביש אורב לטרף
קובץ:פינות נסתרות של מכון וייצמן 05.jpg|קורי עכביש במכון ויצמן למדע
קובץ:Spider web with dew drops03.jpg|קורי עכביש בהסתעפות ענפי עץ אפרסק בחורף
</gallery>

==קישורים חיצוניים==

* 
* 
* 
* 
*[https://web.archive.org/web/20100513185836/http://go.ynet.co.il/InteractiveClass/Projects.aspx?Project=1160&cat=1063 כיצד טווה העכביש את קוריו?], באתר הכיתה האינטראקטיבית
* [https://www.mako.co.il/news-science/2021_q2/Article-8392f6e7b241a71027.htm?utm_source=AndroidNews12&utm_medium=Share תופעת טבע מיוחדת נצפתה באוסטרליה: קילומטרים של קורי עכביש], באתר N12, יוני 2021

== הערות שוליים ==

קטגוריה:עכבישאים
האנה ג'יין פוקס

האנה ג'יין פוקס (באנגלית: Hannah Jane Fox; נולדה ב-13 בינואר 1976) היא שחקנית בריטית. גילמה את דמותה של התפקיד "סקראמוש" (Scaramouche) בהפקת הווסט אנד של המחזמר "We Will Rock You" של בן אלטון ולהקת Queen.

האנה בוגרת המוסד להשכלה גבוהה Mountview Academy of Theatre Arts.

==תיאטרון==
{| class="wikitable" border="1"
! שנה !! מופע !! תפקיד !! מקום המופע !! הערות
|-
| 2007 -2008 || "דיק וויטינגטון" (Dick Whittington) || דיק ויטינגטון || האקני אמפייר (Hackney Empire) ||
|- style="background-color: #EFEFEF;"
| 2002-2005 || "We Will Rock You" || סקראמוש (Scaramouche) || תיאטרון הדומיניון (Dominion Theatre) || מגלמת התפקיד הראשית
|-
| || "Taboo" || וירוס (Virus) || ||
|- style="background-color: #EFEFEF;"
| 2001 || "All You Need is Love" || אנסמבל || תיאטרון המלכה (Queen's Theatre) ||
|-
| || "Hot Stuff" || אנסמבל || ||
|- style="background-color: #EFEFEF;"
| 1998-1999 || "Rent" || מאיורין (Maureen) || תיאטרון השאפטסבורי (Shaftesbury Theatre) ||
|-
| || "The Rocky Horror Picture Show" || קולומביה (Columbia) || התיאטרון האנגלי של פרנקפורט (English Theatre of Frankfurt) ||
|}

==טלוויזיה==
עד כה, התפקיד הידוע ביותר של פוקס בטלוויזיה היה בשנת 2005 בתוכנית הסיטקום "Blessed" של בן אלטון בערוץ ה-"BBC" כששיחקה את דמותה של ויקי במשך כל שמונת הפרקים בסדרה. כמו כן, האנה כיכבה בשני בפרקים בסדרת הטלוויזיה "The Bill" בשנת 2007.

ב-2013 הופיעה בחמישה מתוך ששת פרקי הסדרה "The Wright Way", גם היא של בן אלטון.

ב-2014 הופיעה בשישה פרקים מהסדרה "Millie Inbetween".

==קישורים חיצוניים==

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1976
קטגוריה:בריטים שנולדו ב-1976
תמרהינדי

תמרהינדי (שם מדעי: Tamarindus indica; בערבית: تمر هندي, "תמר הודי") הוא עץ במשפחת הקטניות. הסוג Tamarindus כולל רק מין זה. פירות העץ מאופיינים בטעם חמוץ ומשמשים במטבח ההודי, המטבח התאילנדי ומטבחים דרום-מזרח אסייתים נוספים. ממנו מכינים גם משקה המכונה תמרהינדי.

עץ טרופי שמקורו באפריקה הטרופית. משם הגיע להודו ודרכה אל הפרסים והערבים שקראו לו "תמר הינדי", שם שאומץ לאחר מכן בשאר העולם. הפרי היה ידוע היטב למצרים וליוונים הקדמונים במאה ה-4 לפנה"ס. 

==תיאור==
העץ התאקלם לפני זמן רב בדרום-מזרח אסיה ובאיי האוקיינוס השקט. התמרהינדי נשתל בהצלחה במקסיקו, בברמודה, ובאיי בהאמה.
באזורים טרופיים, כולל דרום פלורידה, מגדלים אותו לצורך הצללה, כעץ פרי, בצידי הדרכים, בחצרות הבתים ובפארקים. ניתן למצוא גידולים מסחריים רבים במקסיקו, בליז, בארצות נוספות במרכז אמריקה ובצפון ברזיל ובהיקפים גדולים במיוחד בהודו.

העץ גדל עד גובה של 20 מטר, ונשאר ירוק עד באזורים ללא עונה יבשה. העץ מכיל ליבה בצבע אדום כהה ומעליה שכבה רכה יותר וצהבהבה. העלים כוללים 10 עד 40 עלעלים והפרחים צומחים באשכול. הפרי חום, בצורת תרמיל, ומכיל ציפה חומצית והרבה זרעים קשים.

==שימושים==
עלי התמרהינדי והפרי

=== בקולינריה ===
ציפת הפרי אכילה ופופולרית. משתמשים בה כתבלין במטבחים האסיאתים ובמטבחי אמריקה הלטינית. הוא גם מרכיב חשוב ברוטב ווסטרשייר וברוטב HP ומשמש ומרכיב עיקרי ברוטב של המנה התאילנדית פאד תאי.

הציפה הירוקה של הפרי הטרי מרירה מאוד וחומצית. מוסיפים אותה לרוב למאכלים מלוחים ומתובלים. הפרי הבשל מתוק יותר, אך עדיין חמוץ במיוחד. בתאילנד ניתן למצוא מינים מתורבתים, כמעט ללא מרירות, אותם מגדלים במיוחד לאכילה כפרי טרי. הפרי הוא בסיס להכנת תמרהינדי המשקה הפופולרי.

בסיישל יש משקה ממותק מוגז בטעם הפרי.

===ברפואה העממית===
לציפה, לעלים, ולקליפת העץ יש שימושים רפואיים. לדוגמה, בפיליפינים נוהגים לחלוט ולמצות את עלי העץ כתרופה נגד מלריה. גם באיור ודה משתמשים בתמרהינדי לטיפול בבעיות עיכול ובעיות בקיבה.

===בגינון===
עצי תמרהינדי נפוצים מאוד בדרום הודו, במיוחד בטאמיל נאדו ואנדרה פרדש. משתמשים בהם כעצי נוי ולהצללה בצידי הדרכים והכבישים. במטבחים של שתי המדינות התמרהינדי נפוץ במיוחד בבישול. עץ התמרהינדי הפך פופולרי כבונסאי, במיוחד בארצות אסיאתיות כמו אינדונזיה, טייוואן והפיליפינים.

==קישורים חיצוניים==

* 

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:תבלינים
קטגוריה:קסאלפיניים
קטגוריה:צמחים יחידים בסוגם
קטגוריה:עצים ביערות הגשם של אפריקה
קטגוריה:צמחים שתוארו ב-1753
קטגוריה:המטבח ההודי
קטגוריה:המטבח התאילנדי
Californication (שיר)

Californication ("קליפורניקציה") הוא שיר הנושא של אלבומה בעל אותו השם של להקת רד הוט צ'ילי פפרז. השיר רגוע יחסית לשירי הלהקה.
== הפקה ==
השיר, שיצא כסינגל הרביעי מהאלבום, זכה להצלחה במצעדים ונחשב לאחד משיריה המפורסמים והמצליחים ביותר של הלהקה. השיר ידוע גם בווידאו קליפ שלו, שבו נראים חברי הלהקה בתוך משחק פלייסטיישן, ונמצאים במקומות שונים בקליפורניה כמו הוליווד, גשר הזהב, האוקיינוס השקט, הרי קליפורניה ועוד.

השיר נבחר ל"שיר העשור" של העשור הראשון של המאה ה-21 על ידי מאזיני תחנת הרדיו גלגלצ אף על פי שלא נכתב והוקלט בעשור הזה ויצא כסינגל ב-20 במאי 2000.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2000
קטגוריה:סינגלים מ-2000
קטגוריה:רד הוט צ'ילי פפרז
קטגוריה:שירים באנגלית
קטגוריה:שירים שהופקו על ידי ריק רובין
קטגוריה:וידאו קליפים מונפשים
קטגוריה:שירים על מוזיקאים
קטגוריה:שירים על לוס אנג'לס
קטגוריה:שירים על קליפורניה
קטגוריה:בלדות רוק
קטגוריה:שירי רוק אלטרנטיבי
קטגוריה:סינגלים שהגיעו למקום הראשון באיסלנד
קטגוריה:זוכי פרס הווידאו קליפים של MTV לבימוי הטוב ביותר
קטגוריה:סינגלים בהוצאת וורנר רקורדס
יחידון

יחידון (באנגלית: singleton – סינגלטון) היא קבוצה המכילה איבר אחד בלבד. לדוגמה, הקבוצה <math>\left\{0\right\}</math> היא יחידון.

==תכונות==
* קבוצה היא יחידון אם ורק אם עוצמתה היא 1.
* בתורת הקבוצות, המספר 1 מוגדר כיחידון <math>\left\{0\right\}</math>.
* בתורת הקבוצות האקסיומטית, קיומו של יחידון הוא תוצאה של אקסיומת הקבוצה הריקה ואקסיומת הזיווג.
* אם <math>A</math> היא קבוצה, ו-<math>S</math> יחידון, אז קיימת פונקציה אחת בלבד מ-<math>A</math> ל-<math>S</math>: הפונקציה הקבועה לאיבר היחיד ב-<math>S</math>. לכן, <math>S</math> אובייקט סופי בקטגוריה <math>\mathbf{Sets}</math>. מספר הפונקציות מ-<math>S</math> ל-<math>A</math> שווה לעוצמת <math>A</math>.
* בטופולוגיה קבוצתית, מרחב מקיים את תכונת הפרדה <math>T_1</math> אם ורק אם כל יחידון הוא קבוצה סגורה.
* בתורת ההסתברות, יחידון במרחב המדגם נקרא "מאורע פשוט"
* קבוצה מסוג <math>\left\{\left\{a,b,c\right\}\right\}</math> גם היא יחידון, שכן קיים בה איבר יחיד, <math>\left\{a,b,c\right\}</math>.

==ראו גם==
*תורת הקבוצות - מונחים

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:תורת הקבוצות
קטגוריה:1 (מספר)
ג'ובאני מריה נאנינו

ג'ובאני מריה נאנינו (באיטלקית Giovanni Maria Nanino; 1543/4 - 11 במרץ 1607) היה מלחין ומורה איטלקי משלהי תקופת הרנסאנס. נאנינו היה שותף לקבוצת המלחינים של האסכולה הרומאית ונודע בהשפעתו הרבה כמורה למוזיקה ברומא של סוף המאה ה-16. 
ג'ובאני מריה היה אחיו הבכור של המלחין ג'ובאני ברנרדינו נאנינו.

== חייו ==

נאנינו נולד בטיבולי ושר כנער בקול סופרן בקתדרלה של ויטרבו. בשנות ה-60' של המאה ה-16 למד ככל הנראה אצל ג'ובאני פלסטרינה בסן לואיג'י דה פרנקזי ברומא; בכל אופן, הוא החליף שם את פלסטרינה כמאסטרו די קאפלה, אחרי פרישתו של זה. ב-1577 הצטרף למקהלת האפיפיור כטנור ונשאר במקהלה כל ימי חייו. במשך תקופה זו הגיע אליו מדי פעם, בדרך הרוטציה, תפקיד המאסטרו די קאפלה.

במהלך שנות ה-90' של המאה ה-16 יצא שמו לתהילה כמורה ורבים ממלחיני העתיד למדו עמו ושרו במקהלותיו, ביניהם פליצ'ה אנריו, אנטוניו צ'יפרה וגרגוריו אלגרי (מחבר המיזררה המפורסם).

== יצירותיו ==

מכלול יצירתו של נאנינו לא היה גדול, אבל הצטיין בטיבו והמוזיקה שלו - בייחוד המדריגלים - נהנתה מפופולריות עצומה בשעתה. נדיר היה, שקובץ מדריגלים היוצא לאור ברומא לא יכיל לפחות מדריגל אחד של נאנינו, במקרים רבים במיקום הבולט ביותר בספר - אפילו לפני פלסטרינה. המדריגלים של נאנינו מצטיינים בגיוונם. אף כי אינם מקיפים כאלה של מארנציו, שכתב, אחרי הכל, למעלה מ-500 מדריגלים. הדוגמאות של נאנינו לסוגה זו נעות מרציני עד מאוד, זוויתי וקונטרפונקטי עד לקנצונטה קלילה שבקלילות; את עוצמת המבע שלו משווים לעיתים לזו של מארנציו.

נוסף למדריגלים המפורסמים שלו, כתב נאנינו מוטטים, מוזיקה לקינות, קאנונים ושירי קודש. נכון ל-1980 לא יצאה לאור שום מהדורה מלאה של יצירותיו, והרבה מן המוזיקה שלו עודנו בכתב יד.

== לקריאה נוספת ==

* ריז, גוסטב (1954), "מוזיקה ברנסאנס", ניו יורק, נורטון ושות' 
* "גוב'אני מריה נאנינו" (1980) מילון גרוב למוזיקה ומוזיקאים, לונדון, מקמילן..

==קישורים חיצוניים==

* 

קטגוריה:מורים למוזיקה
קטגוריה:האסכולה הרומאית
קטגוריה:מלחיני מדריגלים
קטגוריה:מלחינים איטלקים במאה ה-16
קטגוריה:מלחינים איטלקים במאה ה-17
קטגוריה:ילידי 1544
קטגוריה:נפטרים ב-1607